## Carlos Mazón destaca que Alcoi “es torna a obrir al món” amb la seua Cavalcada dels Reis Mags que constituïx un referent internacional

*** El president de la Generalitat ha visitat el campament dels Reis Mags d'Orient a Alcoi, on se celebra la cavalcada més antiga del món
* Destaca la important promoció dels productes de la Comunitat Valenciana que s'ha dut a terme durant este Nadal**

**Alcoy.**

El president de la Generalitat, Carlos Mazón, ha destacat que “Alcoi es torna a obrir al món” amb la seua Cavalcada dels Reis Mags d'Orient, que constituïx “un referent” d'àmbit internacional.

El president ha realitzat estes declaracions durant la visita al campament dels Reis Mags d'Orient a Alcoi, a la qual també ha assistit el president de la Diputació d'Alacant, Toni Pérez, i l'alcalde d'Alcoi, Antonio Francés.

Durant la seua visita, ha subratllat que la cavalcada d'Alcoi és la més antiga del món i “l'epicentre” del Nadal a la Comunitat Valenciana, a més de transmetre il·lusió als xiquets i xiquetes, i ser part de “la nostra imatge i les nostres tradicions”.

Així mateix, Mazón ha assenyalat la important promoció dels productes de la Comunitat Valenciana que s'ha dut a terme durant este Nadal a través de la campanya ‘El Nadal més valencià’, i ha agraït “l'esforç col·lectiu” per a impulsar estos “magnífics productes”.

Fecha: 05/01/2024